Claiborne Pell

Claiborne de Borda Pell (født 22. november 1918 i New York, død 1. januar 2009) var en amerikansk politiker fra Det demokratiske partiet. Han var medlem av det amerikanske senatet fra 1961 til 1997, innvalgt fra delstaten Rhode Island. Han var formann for senatets utenrikskomité fra 1987 til 1995.

Pell var sønn av kongressmannen Herbert Claiborne Pell, Jr., og tilhørte en familie med mange politikere. Han studerte historie ved Princeton University og Columbia University, og tjenestegjorde i den amerikanske kystvakten og kystvaktreserven. Fra 1945 til 1952 arbeidet han i den amerikanske utenrikstjenesten, og var stasjonert i Tsjekkoslovakia, Italia og Washington.

Han tok initiativ til en støtteordning for studenter, Pell Grant, og til opprettelsen av National Endowment for the Arts og National Endowment for the Humanities.

Referanser

Eksterne lenker 
 
 

Senatorer fra Rhode Island
Personer fra New York City
Personer fra Newport i Rhode Island